**ΟΔΗΓΙΕΣ ΠΡΟΣ ΤΟΥΣ ΥΠΟΨΗΦΙΟΥΣ ΣΥΜΜΕΤΕΧΟΝΤΕΣ**

Για τη συμπλήρωση της Αίτησης συμμετοχής στη Σχολή ΠροπονητώνΓ΄ Κατηγορίας γυμναστικής ενιαία για τα αθλήματα : α) Ενόργανης Γυμναστικής, Ρυθμικής Γυμναστικής, Ακροβατικής Γυμναστικής, Τραμπολίνο, Γυμναστικής για όλους, Αεροβικής Γυμναστικής και β) Μπόουλινγκ

**1.** Η αίτηση συμμετοχής κατατίθεται ή αποστέλλεται συμπληρωμένη, με όλα τα απαραίτητα δικαιολογητικά, συνημμένα, στη Γενική Γραμματεία Αθλητισμού (γραφείο 106), στην παρακάτω Ταχυδρομική διεύθυνση:

 **ΓΕΝΙΚΗ ΓΡΑΜΜΑΤΕΙΑ ΑΘΛΗΤΙΣΜΟΥ**

 Ανδρέα Παπανδρέου 37

 Τ.Κ. 15180 ΜΑΡΟΥΣΙ

 (Κτήριο Υπουργείου Παιδείας, Έρευνας και Θρησκευμάτων)

**2.** Για τη βεβαίωση αθλητικής εμπειρίας, παρακαλούμε να απευθυνθείτε είτε στο email: ego@otenet.gr , είτε στην ταχ.διευθ.: ΚΗΦΙΣΙΑΣ 37- ΟΑΚΑ ΚΤΙΡΙΟ ΕΚΑΕ (ΠΡΩΗΝ ΞΕΝΩΝΕΣ) ΕΝΑΝΤΙ ΠΥΡΟΣΒΕΣΤΙΚΟΥ ΣΤΑΘΜΟΥ Τ.Κ. 15123 ΜΑΡΟΥΣΙ, της Ελληνικής Ομοσπονδίας Γυμναστικής.( σελ.3 αίτηση προς την ΕΓΟ) .

Η βεβαίωση, η οποία θα συνοδεύεται από τα αντίστοιχα φύλλα αγώνων, χορηγείται **μόνο** από την οικεία Ομοσπονδία.

**3.**Η προθεσμία υποβολής των αιτήσεων των υποψηφίων σπουδαστών είναι αποκλειστικά το διάστημα **από 08/07/2019 έως 09/08/2019.** Η αίτηση και τα επισυναπτόμενα δικαιολογητικά κατατίθενται **εντός της συγκεκριμένης προθεσμίας.**

**4.**Οι πτυχιούχοι ΑΕΙ δεν υποχρεούνται να παρακολουθήσουν όσα μαθήματα περιλαμβάνονται στο αναλυτικό πρόγραμμα σπουδών των Σχολών τους, καθώς επίσης και οι απόφοιτοι ενιαίας σχολής προπονητών Γ΄ Κατηγορίας που ιδρύθηκε με την υπ ΄αριθμ: ΥΠΠΟΑ /309985/23-9-2016 (ΦΕΚ 4-10-2016/Β/3178) στην Αθήνα & στη Θεσσαλονίκη. Αυτό αποδεικνύεται από την αναλυτική βαθμολογία του οικείου ιδρύματος για τους πτυχιούχους ΑΕΙ και με απλό φωτοαντίγραφο του διπλώματος, για τους αποφοίτους της προαναφερόμενης σχολής προπονητών .

**5.**Οι υποψήφιοι πρέπει να έχουν συμπληρώσει ή να συμπληρώνουν το 21ο έτος της ηλικίας τους έως την 31η ∆εκεμβρίου 2019.

**6.** Η Ιατρική Βεβαίωση υγείας και αρτιμέλειας χορηγείται από Ιδιώτη Ιατρό **Παθολόγο ή Γενικής Ιατρικής ή από Δημόσιο Νοσοκομείο** (αποκλειστικά). Στην ως άνω βεβαίωση αναγράφεται υποχρεωτικά η ημερομηνία έκδοσής της (να συμπληρώνεται-χρησιμοποιείται, το σχετικό υπόδειγμα Ιατρικής Βεβαίωσης).

**7.** Ως περίοδος έναρξης των θεωρητικών μαθημάτων της Σχολής ορίζεται ενδεικτικά **το πρώτο δεκαήμερο** του Νοεμβρίου του 2019. Σχετικές ανακοινώσεις αναφορικά με το «Πρόγραμμα Σπουδών», τις ημερομηνίες, τις ώρες και τον τόπο διεξαγωγής των μαθημάτων θα αναρτηθούν στους ιστότοπους της Γενικής Γραμματείας Αθλητισμού ([www.gga.gov.gr](http://www.gga.gov.gr) στην ενότητα ΠΡΟΠΟΝΗΤΕΣ ΣΧΟΛΕΣ), καθώς επίσης και της Ελληνικής Ομοσπονδίας Γυμναστικής.

**8.** Το χρηματικό ποσό για τα συνολικά δίδακτρα φοίτησης εκάστου υποψηφίου καθορίζεται στο ποσό των 250 ευρώ, **για κάθε άθλημα** στο οποίο θέλετε να συμμετάσχετε ,το οποίο καταβάλλεται ανταποδοτικά (όπως ορίζει το άρθρο 78 παρ. 2 του Ν. 4170/11.07.2013, ΦΕΚ 163/Α΄/12.07.2013) και κατατίθεται στον τραπεζικό λογαριασμό της Ομοσπονδίας.

**Προσοχή**.: Η κατάθεση των χρημάτων θα γίνει αυστηρά **μετά** την ανάρτηση των τελικών πινάκων εισακτέων, στη σχόλη.

**Προς:** Ελληνική Γυμναστική Ομοσπονδία (Ε.Γ.Ο.)

|  |  |
| --- | --- |
| **Επώνυμο:** | …………………………………………………….. |
| **Όνομα:** | …………………………………………………….. |
| **Όνομα Πατρός:** | …………………………………………………….. |
| **Ημ/νία Γέννησης:** | …………………………………………………….. |
| **Δ/νση Κατοικίας:** | …………………………………………………….. |
| **Πόλη:** | …………………………………………………….. |
| **Τηλ. Επικοινωνίας:** | …………………………………………………….. |
| **Email:** | …………………………………………………….. |
| **Άθλημα:** | …………………………………………………….. |
| **Σύλλογος:** | …………………………………………………….. |
| **Σας παρακαλώ όπως μου χορηγήσετε βεβαίωση για τη νίκη/συμμετοχή μου:** |
| ………………………………………………………………………………………………………………………….. |

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **Ημ. Αγώνα** | **Αγώνας** | **Κατηγ.** | **Διο/της** | **Θέση** | **Συμμετοχή** |
| 1 |  |  |  |  |  |  |
| 2 |  |  |  |  |  |  |
| 3 |  |  |  |  |  |  |
| 4 |  |  |  |  |  |  |
| 5 |  |  |  |  |  |  |

Τη βεβαίωση θα καταθέσω στη Γ.Γ.Α. για την σχολή Προπονητών.

 Ο/Η Αιτών/ούσα

Ημερομηνία:……………….. …………………………………….